OpenLLM-France/wikimedia huggingface dataset:
# Makinavaja, el último choriso

Makinavaja, el último choriso és una pel·lícula de comèdia espanyola de 1992 dirigida per Carlos Suárez i escrita per Ramon Tosas i Carlos Suárez. Està basada en el còmic Makinavaja, creat per Ramon Tosas «Ivà» i publicat a la revista satírica El Jueves. És protagonitzada per Andrés Pajares i Jesús Bonilla en els papers principals de Maki i Popeye, respectivament, i destaquen l'aparició d'actors secundaris com Pedro Reyes, Carmen Conesa, Mary Santpere o Llàtzer Escarceller.

## Argument

Makinavaja és un pocapena que sobreviu com pot als conflictius barris baixos de Barcelona, cometent atracaments, robatoris i malifetes diverses juntament amb el seu company inseparable de fatigues, Popeye. La seva «base d'operacions» és un bar anomenat El pirata, en el qual treballa un altre còmplice seu que els proporciona armes. Allí també s'hi sol trobar Mohamed, més conegut com Moromierda (Mario Pardo).
La majoria de les escenes van ser extretes dels còmics d'Ivà, una pèl retocades i suavitzades perquè la pel·lícula no resultés massa violenta.

## Curiositats

* Va ser la producció espanyola més vista el 1992, i de les trenta més vistes de l'any l'única espanyola.
* Els actors seleccionats per interpretar els personatges del còmic original van ser encertats, i fins i tot es va mantenir la mateixa manera de parlar que al còmic, amb expressions com Po bueno, po fale, po malegro, ¿Pasa, cohone? o S'agradese er detalle.
* Al principi de la pel·lícula, a l'escena en què el Grup Especial d'Operacions és a la porta del banc, un dels membres del comando és l'actor Jorge Sanz (però no apareix acreditat a la pel·lícula).
* La cançó del principi de la pel·lícula està interpretat pel propi Andrés Pajares.
* La pel·lícula va ser rodada a Barcelona.
* Andrés Pajares, Jesús Bonilla, i Mario Pardo, tornarien a reunir-se poc després en un capítol de la sèrie d'Antena 3 Ay señor, señor!, en l'episodi «El licor del pater Clauvis». Més tard el 2011, tots tres apareixen a La daga de Rasputín, dirigida pel mateix Jesús Bonilla.
* A l'any següent es va rodar una segona part, titulada Semos peligrosos (uséase Makinavaja 2).

## Referències

* ↑ Guarner, José Luis «Makinavaja, el último choriso» (en castellà). Fotogramas (1992) núm.1787 (p.6), 22-11-2013.
* ↑ Morales, Fernando «Makinavaja, el último choriso» (en castellà). El País [Madrid], 02-07-1999. ISSN: 1134-6582.
* ↑ «Makinavaja, el último choriso: lo más taquillero del 92» (en castellà), 18-10-2016. [Consulta: 18 març 2023].
# No voy a pedirle a nadie que me crea

No voy a pedirle a nadie que me crea és una pel·lícula de thriller i comèdia fosca mexicà-espanyola de 2023 dirigida per Fernando Frías de la Parra basada en la novel·la de Juan Pablo Villalobos i protagonitzada per Darío Yazbek.

## Argument

Justo abans de marxar de Mèxic cap a Barcelona amb la seva xicota Valentina, decidida a obtenir una beca de doctorat, Juan Pablo es veu embolicat amb un càrtel de la droga que li assigna una missió a Catalunya, trobant inspiració per a la seva nova novel·la mentre la seva vida dona un gir fosc.

## Repartiment

* Darío Yazbek com a Juan Pablo
* Natalia Solián com a Valentina Cruz García
* Anna Castillo com a Laia Carbonell
* Alexis Ayala com a dl llicenciat
* Ivano Palatucci com a Jimi
* Juan Minujín com a Facundo
* Carmen Beato com a Mare de Juan Pablo
* Bruna Cusí com a Doctora Ripoll
* Mima Riera com a Laia Policia
* Juan Carlos Remolina com a Pare de Juan Pablo
* Clara Roquet com a Presentadora llibre

## Producció

La pel·lícula és una coproducció mexicà-espanyola, produïda per Zeta Studios i Exile Content. Es va rodar principalment a Barcelona.

## Llançament

La pel·lícula es va estrenar en el 21è Festival Internacional de Cinema de Morelia el 22 d'octubre de 2023. També va arribar a la competència internacional del 38è Festival Internacional de Cinema de Mar del Plata. Es va estrenar a Netflix el 22 de novembre de 2023.

## Referències

* ↑ «No voy a pedirle a nadie que me crea». [Consulta: 11 novembre 2023].
* ↑ «No voy a pedirle a nadie que me crea». [Consulta: 11 novembre 2023].
* 1 2 «Fernando Frías de la Parra: un cine que habla de cosas profundas “sin que tengan que ser tan forzadas”», 05-11-2023.
* ↑ Martínez. «“Que México se vea: Por más cine mexicano” en Netflix», 14-08-2023.
* 1 2 «El director Fernando Frías dice que hay mucho que hacer entre el cine español y mexicano», 23-10-2023. Arxivat de l'original el 2023-11-11. [Consulta: 19 setembre 2024].
* ↑ Peckerman. «Fernando Frías regresa con No voy a pedirle a nadie que me crea, una cinta de ficción que quizá no lo es tanto», 22-10-2023. Arxivat de l'original el 2023-11-11. [Consulta: 19 setembre 2024].
* ↑ Brodersen. «"No voy a pedirle a nadie que me crea" de Fernando Frías», 10-11-2023.

## Enllaços externs

* Tràiler de la pel·lícula a YouTube
# Perras callejeras

Perras callejeras és una pel·lícula espanyola estrenada el 1985, dirigida per José Antonio de la Loma qui, en el marc del gènere cinematogràfic denominat cinema quinqui, va intentar crear la variant femenina de la cinta Perros callejeros, també rodada per ell mateix el 1977. Ha estat doblada al català.

## Argument

Crista, Berta i Sole, són tres joves que se senten explotades i discriminades per la societat. Crista (Teresa Giménez) ha de suportar un padrastre borratxo i inútil, que l'obliga a robar. Berta (Sonia Martínez) surt de la presó després de complir condemna per un crim que no va cometre, i és abordada per un proxeneta que la vol ficar en la prostitució. Sole (Susana Sentís) està malalta i enganxada en la droga i necessita més i més diners. I per això, armades amb navalles, les tres dones comencen a assaltar en carrers foscos als vianants, però el botí és escàs, per la qual cosa decideixen emprendre alguna cosa una mica més important.

## Repartiment

* Sonia Martínez: Berta
* Teresa Giménez: Crista
* Susana Sentís: Sole
* Gabriel Renom: Carlos
* Martín Garrido: Miguel
* Joan Borràs: Don Epi
* Alfred Lucchetti: Comissari
* Tony Isbert: Manolo
* Luis Cuenca: Advocat

## Producció

L'actriu Teresa Giménez va participar en dues pel·lícules més del cinema quinqui dirigides per José Antonio de la Lloma. En Perros callejeros II de 1979 era la promesa d'Ángel Fernández Franco, àlies El Torete. En Yo, «el Vaquilla» de 1985 era la mare del Vaquilla de nen interpretat per Raul García Losada.

## Referències

* ↑ esadir.cat. Perras callejeras. esadir.cat.
* ↑ «Perras callejeras». IMDb.
# Tatuatge (pel·lícula)

Tatuatge (títol original: Tatuaje) és una pel·lícula filmada en 1976 i estrenada el 1979, dirigida per Bigas Luna, del gènere intriga, realitzada a Espanya i a Itàlia, i basada en una obra de Manuel Vázquez Montalbán. La música de la pel·lícula, a partir de peces de Toni Miró, està interpretada per una reunió de components de Música Urbana, Blay Tritono i La Rondalla de la Costa, i dirigida per Joan Albert Amargós. Va ser editada en LP, i es pot trobar en suport digital. Ha estat doblada al català.

## Argument

En una platja barcelonina apareix el cadàver d'un home jove, amb la cara menjada pels peixos, i que porta tatuada en el braç la frase: "He nascut per revolucionar l'infern". Així comença un estrany enigma. Per començar cal trobar un nom a aquest mort, esbrinar la seva identitat. Aquest és l'encàrrec que rep Pepe Carvalho, detectiu gallec, ex agent de la CIA i escèptic vocacional, la qual cosa no li impedeix gaudir i assaborir els plaers de la bona taula i el bon llit. Entre els baixos fons de Barcelona i els carrers i els canals de Ámsterdam, Carvalho no triga a trobar la resposta.

## Repartiment

* Carlos Ballesteros: Pepe Carvalho
* Pilar Velázquez: Charo
* Mònica Randall: Teresa Marsé
* Carmen Liaño:
* Carlos Lucena: Ramón
* Luis Ciges: Bromuro
* Terele Pávez
* Geert de Jong

## Referències

* 1 2 esadir.cat. Tatuatge. esadir.cat.
# Tocats pel foc

Tocats pel foc és una pel·lícula catalana en català de l'any 2020 dirigida i escrita per Santiago Lapeira, basada en la novel·la homònima de Manuel de Pedrolo de 1976. La pel·lícula fou produïda per Impulsafilm, Zabriskie Films i TV3, i es va estrenar comercialment el 23 de juny de 2021 a Catalunya. La pel·lícula és protagonitzada per Sergi Cervera, Mireia Oriol, Jordi Cadellans, Belén Fabra i Nil Cardoner.

## Argument

L'obra està ambientada en un context de la perifèria de Barcelona de l'any 1959, on es produeix l'arribada d'una personatge misteriós que conviurà durant uns dies amb una família en una barraca. Des de la seva arribada, la quotidianitat es veu alterada pels debats sobre tres pilars de vida, en cap cas qüestionats fins al moment: la propietat, la llibertat i la dignitat.

## Equip tècnic

* Guió i direcció: Santi Lapeira
* Producció executiva: Carles Torras i Santi Lapeira
* Cap de producció: Joan Barjau
* Directora de producció: Heidi Quint
* Producció executiva TV3: Oriol Sala-Patau i Esther Dueñas
* Producció delegada: Sergio Adrià
* Direcció de fotografia: Juan Sebastián Vasquez
* Direcció d'art: Tania Gabrielli
* So: Guillem Lira
* Muntatge: Emanuele Tiziani
* Música: Pedro Pardo
* Vestuari: Teresa Sánchez

## Palmarès

| Premi | Edició | Any | Categoria | Resultat |
| Premis Gaudí | 14a edició | 2022 | Millor pel·lícula per a televisió | Nominat |

## Referències

* ↑ «Pedrolo torna al cine amb 'Tocats pel foc'». ElCinèfil.cat, 04-06-2021. [Consulta: 18 març 2022].
* ↑ «TV3 estrena la coproducció "Tocats pel foc", en una nit de revetlla de pel·lícula, que compartirà amb la comèdia "Madame"». CCMA.cat, 22-06-2021. [Consulta: 18 març 2022].
* 1 2 3 4 «Tocats pel foc». FIC-CAT.cat. Arxivat de l'original el 2021-02-28. [Consulta: 18 març 2022].
* 1 2 «Tocats pel foc». AcademiadelCinema.cat. [Consulta: 18 març 2022].
* ↑ «Tocats pel foc». Gencat.cat - Base de Dades Cinema en Català. [Consulta: 18 març 2022].
# La caixa Kovak

La caixa Kovak (títol original: The Kovak Box) és una pel·lícula britànico-espanyola de Daniel Monzón dirigida l'any 2006, amb Timothy Hutton, Lucía Jiménez, David Kelly i Georgia Mackenzie. És un thriller. Ha estat doblada al català.

## Argument

David Norton, autor de ciència-ficció, va a Mallorca per donar-hi una sèrie de conferències. No imaginava que s'hauria d'enfrontar a un crim.

## Repartiment

* Timothy Hutton: David Norton
* Lucía Jiménez: Silvia Mendez
* David Kelly: Frank Kovak
* Georgia Mackenzie: Jane Graham
* Gary Piquer: Jaume
* Annette Badland: Kathy
* Isabel Abarraga: Judy
* Jorge Aguado de Gabriel: Home amb cordó umbilical
* Ana Asensio: Locutora CNW
* Nina Bagusat: Hostessa facturació
* Keith Bartlett: Admirador
* Julio Bastida: Locutor Telecinco
* Jorge Bosch: Forense
* Nicholas Boulton: Empleat de Consulat

## Rebuda

* Premis: Goya 2007: Nominada a Millor cançó 'Glommy Sunday'
* Crítica
** "Una història més espavilada que intel·ligent, que en cap moment deixa d'interessar malgrat l'evident falta de química de la poc plausible parella protagonista (...) Dirigida amb ofici encara que sense massa personalitat"
** "Un thriller conspiranoic que sobreexcita la voluntat analítica del cronista (...) Amb un guió capaç de mudar la pell sense paranys (...) Puntuació: ★★★★ (sobre 5)."

## Referències

* ↑ «ésAdir > Filmoteca: pel·lícules >La caixa Kovak». [Consulta: 8 gener 2019].
* ↑ «The Kovak Box» (en anglès). Rotten Tomatoes.
* ↑ Ocaña, Javier «The Kovak Box». El País.
* ↑ Costa, Jordi «The Kovak Box». Fotogramas.
# El viatger

El viatger (títol original: Traveller) és una pel·lícula estatunidenca dirigida per Jack N. Green, estrenada l'any 1997. Ha estat doblada al català.

## Argument

Un home torna a la ciutat en la qual va néixer per enterrar el seu pare. Decideix, aleshores quedar-s'hi i acostumar-se al tipus de vida del qual un dia va renegar, basat en les constants estafes i petits furts que duen a terme els seus familiars. Òpera primera d'un prestigiós director de fotografia, especialment per les seves col·laboracions amb Clint Eastwood.

## Repartiment

* Bill Paxton: Bokky
* Mark Wahlberg: Pat O'Hara
* Julianna Margulies: Jean
* James Gammon: Doble D
* Luke Askew: Boss Jack Costello
* Nikki DeLoach: Kate
* Rance Howard: el granger
* Jean Speegle Howard: l'àvia de Bokky

## Referències

* ↑ «El viatger». esadir.cat.
* ↑ «Traveller». The New York Times.
# Nits de tempesta

Nits de tempesta (títol original en anglès, Nights in Rodanthe) és un drama romàntic estatunidenc de 2008 dirigit per George C. Wolfe i basat en la novel·la del mateix nom de Nicholas Sparks. La pel·lícula és protagonitzada per Richard Gere i Diane Lane en la seva tercera col·laboració després de Unfaithful (2002) i The Cotton Club (1984).
La seva estrena va ser el 26 de setembre de 2008 als Estats Units arribant a les cartelleres cinematogràfiques internacionals més tard.

## Argument

Mentre passa a recollir els seus fills a casa de la seva exdona Adrienne (Diane Lane), Jack (Christopher Meloni) li diu que encara l'estima i que vol tornar a casa. Adrienne, que havia passat moments molt durs quan ell la va deixar per una altra dona, li diu que s'ho ha de pensar. Aquest fet fa reaccionar en contra seva la seva filla adolescent que vol que els seus pares es reconciliïn. Tanmateix, Adrienne, tot i tenir por de perdre a la seva filla, es pren uns dies de descans per rumiar-s'ho.
Així, viatja a Rodanthe de Carolina del Nord i aprofita per fer-se càrrec del bed and breakfast que porta la seva amiga Jean durant un cap de setmana. La casa és rústica, romàntica i just davant del mar.
L'únic client que tindrà la casa durant el cap de setmana serà en Paul (Richard Gere), un cirurgià que ha decidit viatjar per visitar la família d'un pacient seu que va morir al quiròfan. El pare de la família, que viu a Rodanthe, va contactar amb ell per correu per conèixer les circumstàncies que van envoltar la mort de la seva dona.
La càrrega emocional afectarà en Paul i l'Adrienne durant la seva estada a la casa i, mentrestant, una forta tempesta arrasarà la zona. Els dos dinaran junts, compartiran les seves històries, es protegiran de la tempesta i, a poc a poc, s'aniran sentint còmodes l'un amb l'altre. Un genuí amor naixerà mentre es donen suport i s'enfronten als seus desitjos i pors.

## Repartiment

| Intèrpret | Personatge | Veu en català |
| Richard Gere | Dr. Paul Flanner | Joan Carles Gustems |
| Diane Lane | Adrienne Willis | Mercè Montalà |
| Christopher Meloni | Jack Willis | Toni Sevilla |
| James Franco | Mark Flanner | José Posada |
| Viola Davis | Jean | Neus Sendra |

## Producció

El rodatge de la cinta va tenir lloc al petit poble costaner de Rodanthe (Carolina del Nord), la zona nord de Hatteras Island, així com North Topsail Beach. La casa que surt a la pel·lícula es va veure danyada per un huracà després de la filmació. Tanmateix, nous propietaris se'n van fer càrrec i la van traslladar a una altra part dels Outer Banks. Els turistes de la zona poden llogar la casa i també les habitacions que es van fer servir per a la pel·lícula.

## Banda sonora

La banda sonora de la cinta inclou la cançó "Love Remains the Same" de Gavin Rossdale del seu debut com a solista. Malgrat tot, la cançó no apareix a la pel·lícula.

## Referències

* ↑ Títol català a Ésadir
* ↑ Doblatge en català
* ↑ Localitzacions de la pel·lícula
# Days of Heaven

Days of Heaven és una pel·lícula nord-americana estrenada el 1978. Fou escrita i dirigida per Terrence Malick i protagonitzada per Richard Gere, Brooke Adams, Sam Shepard i Linda Manz. És considerada un pel·lícula dramàtica i romàntica.
La pel·lícula, explicada en veu en off pel personatge de Linda, conta la història d'un triangle amorós entre Abby, un terratinent ric amb el qui es va casar, i el seu nuvi, qui la va animar a casar-se per així aconseguir la seva fortuna. Amb aquesta pel·lícula Malick aprofundeix en el seu estil, al mateix temps que s'allunya per complet dels cànons comercials, la qual cosa el convertí en un dels màxims representants del cinema independent nord-americà. Days of Heaven passà a ser una de les pel·lícules més aclamades de la dècada del 70.
El 2007, la pel·lícula va ser considerada «cultural, històrica i estèticament significativa» per la Biblioteca del Congrés dels Estats Units i seleccionada per a la seva preservació en el National Film Registry.

## Argument

El 1916, Bill (Richard Gere), la seva germana Linda (Linda Manz) i la seva núvia Abby (Brooke Adams) viatgen al Mango de Texas per treballar en la collita d'un ric terratinent. Amb la finalitat d'evitar xafarderies, Bill i Abby es fan passar per germans.
Després de sentir que el jove terratinent (Sam Shepard) pateix d'una malaltia que acabarà amb la seva vida en el termini d'un any, Bill convenç Abby perquè es casi amb el terratinent i aprofitar-se així de la seva fortuna. Les circumstàncies fan que les coses no surtin com tenien previstes, Bill ha d'abandonar l'explotació i, després de diverses vicissituds i es produeix un final tràgic.

## Repartiment

* Richard Gere - Bill
* Brooke Adams - Abby
* Sam Shepard - terratinent
* Linda Manz - Linda
* Robert J. Wilke - capatàs de la granja
* Jackie Shultis - amiga de Linda
* Stuart Margolin - capatàs del molí
* Timothy Scott - treballador
* Gene Bell - ballarí
* Doug Kershaw - violinista
* Richard Libertini - primera figura del vodevil

## Premis

En el Festival de Cannes de 1979, Malick va rebre el premi a el millor director.
En el 51è lliurament dels Premis Óscar el 1979, la pel·lícula va guanyar l'Óscar per millor fotografia (Néstor Almendros) i va estar nominada a quatre premis, inclosos el de millor vestuari, millor banda sonora original i millor so.

## Referències

* ↑ «A New Digital Restoration of Days of Heaven». British Film Institute. [Consulta: 20 febrer 2017]. "[Days of Heaven és àmpliament aclamada com una fita del cinema dels anys 70, així com una de les pel·lícules més grans feta mai, [...]"
* ↑ «U.S. National Film Registry Titles» (en anglès). Arxivat de l'original el 12 d'octubre de 2007. [Consulta: 18 juny 2009].
* ↑ «Sweeping Cannes» (en anglès). Time. Time Inc., 04-06-1979. Arxivat de l'original el 16 de desembre de 2008. [Consulta: 8 octubre 2019].
* ↑ «The 51st Academy Awards (1979) Nominees and Winners». Academy of Motion Picture Arts and Sciences. Arxivat de l'original el 2020-01-20. [Consulta: 8 octubre 2019].
# Duel de titans

Duel de titans (títol original en anglès: Gunfight at the O.K. Corral) és una pel·lícula estatunidenca dirigida per John Sturges i estrenada l'any 1957. Nova versió cinematogràfica d'un dels episodis històrics més emblemàtics dels Estats Units, aquesta vegada protagonitzada pels grans Kirk Douglas i Burt Lancaster.Ha estat doblada al català.

## Crítica

Una nova versió del duel a l'OK Corral (de fet aquest és el títol original), en esta ocasió amb altres dos especialistes del gènere, Burt Lancaster i Kirk Douglas, fent de Wyatt Earp i "Doc" Holliday respectivament. Aquesta visió de l'enfrontament entre els Earp i els Clanton és més fidel a la Història que My Darling Clementine, però se centra sobretot en l'estranya relació d'amistat entre els dos personatges, en teoria molt diferents. Això sí, tant a aquesta com a la de Ford predomina l'element romàntic, que era imprescindible en tota pel·lícula de l'època.

## Repartiment

* Burt Lancaster: Wyatt Earp
* Kirk Douglas: John "Doc" Holliday
* Rhonda Fleming: Laura Denbow
* Jo Van Fleet: Kate Fisher
* John Ireland: Johnny Ringo
* Lyle Bettger: Ike Clanton
* Dennis Hopper: Billy Clanton
* Frank Faylen: Cotton Wilson
* Earl Holliman: Charles Bassett
* Ted De Corsia: Pierce
* Whit Bissell: John P. Clum
* DeForest Kelley: Morgan Earp
* Kenneth Tobey: Bat Masterson
* Lee Van Cleef: Ed Bailey
* Brian G. Hutton: Rick
* Jack Elam: Tom

## Referències

* 1 2 esadir.cat. Duel de titans. esadir.cat.
* ↑ «Gunfight at the O.K. Corral». The New York Times.

## Vegeu també

* Tiroteig de l'O.K. Corral
# El gran robatori

El gran robatori (títol original en anglès: The Great Bank Robbery) és una pel·lícula estatunidenca dirigida per Hy Averback i produïda per la Warner Bros., estrenada el 1969. Ha estat doblada al català.

## Argument

Un fals sacerdot i una falsa germana que, acompanyats de falsos monjos, es troben enfrontats a altres malfactors quan intenten atracar un banc.

## Repartiment

* Zero Mostel: Reverend Pious Blue
* Kim Novak: Germana Lyda Kebanov
* Clint Walker: Ranger Ben Quick
* Claude Akins: Slade
* Sam Jaffe: Germà Lilac Bailey
* Mako: Agent Secret Fong
* Ruth Warrick: Sra. Applebee
* Grady Sutton: Reverend Simms

## Referències

* ↑ esadir.cat. El gran robatori. esadir.cat.
* ↑ «The great bank robbery». The New York Times.
# Foguera d'odis

Foguera d'odis (títol original en anglès: Arrowhead) és una pel·lícula dels Estats Units de Charles Marquis Warren, estrenada el 1953. Ha estat doblada al català.

## Argument

Una profecia de la tribu dels Chiricahua, prediu que un home, vingut de l'Est, de raça apatxe, ocuparà el lloc de cap de la revolta contra els colons. I Toriano, el fill del cap Chattez, que torna d'estudiar al país dels Blancs, decideix interpretar aquesta creença i es converteix en l'"Invencible". Ed Bannon, un blanc educat entre els indis, i que els odia, intenta delimitar la personalitat de Toriano. Però l'exèrcit americà, decidit a fer la pau amb els Apatxes, li nega el seu concurs...

## Repartiment

* Charlton Heston: Ed Bannon
* Jack Palance: Toriano
* Katy Jurado: Nita
* Brian Keith: Capità Bill North
* Mary Sinclair: Lisa/Lela Wilson
* Milburn Stone: Sandy MacKinnon
* Richard Shannon: Tinent Kirk
* Lewis Martin: Coronel Weybright
* Frank DeKova: Chattez
* Robert J. Wilke: Sergent Stone
* Peter Coe: L'espanyol
* James Anderson: Jerry August
* Pat Hogan: Jim
* Paul Marion: Kuni L'indien
* John Pickard:Johnny Gunther
* Holly Bane:Caporal

## Al voltant de la pel·lícula

* La pel·lícula va ser rodada a Brackettville, a Texas.

## Referències

* ↑ esadir.cat. Foguera d'odis. esadir.cat.
* ↑ «Arrowhead». The New York Times.
# Fúria silenciosa

Fúria silenciosa (títol original: Silent Rage), és una pel·lícula d'acció i terror nord-americà dirigida per Michael Miller i protagonitzada per Chuck Norris i Ron Silver. Ha estat doblada al català.

## Argument

A l'hospital d'una petita ciutat, tres malvats metges experimenten amb un pacient amb la intenció d'aconseguir la autorregeneració. El pacient aconsegueix guarir-se les ferides automàticament, però també muta cap a un psicòpata criminal. Sent gairebé indestructible, escapa de l'hospital i comença una ona de terror. El xèrif local intentarà destruir-lo, però s'enfronta a un ésser invencible.

## Repartiment

* Chuck Norris: Xèrif Donen Stevens
* Ron Silver: Dr. Tom Halman
* Steven Keats: Dr. Philip Spires
* Toni Kalem: Alison Halman
* William Finley: Dr. Paul Vaughn
* Brian Libby: John Kirby
* Stephen Furst: Charlie
* Stephanie Dunnam: Nancy Halman

## Referències

* ↑ esadir.cat. Fúria silenciosa. esadir.cat.
* ↑ «Silent Rage». The New York Times.